cyanic-selkie/wikianc huggingface dataset:
ব্ল্যাকবেরি
চাষাবাদের উন্নয়ন
কতিপয় চাষাবাদের আধুনিক উন্নয়ন বেশিরভাগই যুক্তরাষ্ট্রে ঘটেছে। ১৮৮০ সালে, আমেরিকান বিচারক এবং হর্টিকালচারালিস্ট জেমস হার্ভি লোগান কর্তৃক ক্যালিফোর্নিয়ার সান্তা ক্রুজে লোগানবেরি জাতের চাষাবাদ বিকশিত হয়েছিল। ১৯২১ সালে প্রথম কাঁটাহীন জাতের মধ্যে একটির বিকাশ ঘটেছিল, কিন্তু বেশিরভাগ বেরিই স্বাদ/গন্ধ হারিয়েছে। যুক্তরাষ্ট্রের কৃষি বিভাগের মাধ্যমে ১৯৯০ এর দশক থেকে ২১ শতকের প্রথম ভাগে প্রচলিত কাঁটাহীন জাতের চাষাবাদ বিকশিত হয়েছে। এছাড়াও তারা কার্যকর যান্ত্রিক-ফসল সংগ্রহ, উচ্চতর উৎপাদন, বৃহত্তর এবং দৃঢ় ফল এবং স্বাদের/গন্ধের উন্নতি ঘটাতে সমর্থ হয়েছে, এদের মধ্যে "ট্রিপল ক্রাউন" "ব্ল্যাক ডায়মন্ড", "ব্ল্যাক পার্ল" এবং "নাইটফল" ম্যারিওনবেরি অন্তর্ভুক্ত।
বাস্তুসংস্থান
থাম্ব|[[বোম্বাস হিপনোরাম প্রজাতির মৌমাছি ব্ল্যাকবেরির পরাগায়নে সাহায্য করছে]] ব্ল্যাকবেরির পাতা কিছু ক্যাটারপিলারের খাদ্য; এছাড়া কিছু স্তন্যপায়ীর, বিশেষভাবে হরিণের এই পাতা খুবই পছন্দের খাদ্য। "অ্যালএবোনিয়া জিওফ্রেলা" প্রজাতির কনসিলার মথের ক্যাটারপিলারকে শুকনো ব্ল্যাকবেরির অঙ্কুরের ভিতর খাদ্যগ্রহণ করা অবস্থায় পাওয়া যায়। পরিপক্ব ব্ল্যাকবেরি খাওয়া হয় এবং সেগুলোর বীজ স্তন্যপায়ীদের মাধ্যমে ছড়িয়ে পড়ে, যেমন- লাল শিয়াল, আমেরিকান কালো ভালুক এবং ইউরেশিয়ান বেজার, পাশাপাশি ছোট পাখিদের মাধ্যমেও ছড়িয়ে পড়ে। ইউরোপের সর্বত্র অধিকাংশ বুনো ব্ল্যাকবেরি জন্মে। সেগুলো অনেক দেশে বাস্তুসংস্থানের গুরুত্বপূর্ণ উপাদান এবং পরিপক্ব ব্ল্যাকবেরি সংগ্রহের দিনটি জনপ্রিয় আনন্দোৎসবে পরিণত হয়। এছাড়াও গাছে আগাছার বিষয়টি বিবেচিত হয়, আগাছাগুলো শাখা হতে নিচের শিকড়ে পৌঁছে ভূমি স্পর্শ করে এবং শিকড় হতে উপরের চোষকে পৌঁছে। বিশ্বের কিছু অংশে, যেমন- অস্ট্রেলিয়া, চিলি, নিউজিল্যান্ড এবং উত্তর আমেরিকার উত্তরপশ্চিম প্রশান্তে, কিছু প্রজাতির ব্ল্যাকবেরি, বিশেষভাবে "রুবাস আর্মেনিয়াসাস" (হিমালয়ান ব্ল্যাকবেরি) এবং "রুবাস ল্যাসিনিয়াটাস" (চিরসবুজ ব্ল্যাকবেরি) আক্রমণকারী প্রজাতি এবং গুরুতর আগাছা ন্যাচারালাইজড এবং বিবেচিত হয়। পাকার আগে ব্ল্যাকবেরির ফল লাল হয়। তাই প্রসিদ্ধ পুরনো প্রবাদে বলা হয় "ব্ল্যাকবেরি লাল হয় যখন সেগুলো সবুজ থাকে"। যুক্তরাষ্ট্রের বিভিন্ন অংশে, বুনো ব্ল্যাকবেরিকে মাঝেমাঝে "ব্ল্যাক-ক্যাপ্স" বলা হয়, এছাড়াও উক্ত শব্দটি সচরাচর "রুবাস অকসিডেন্টালিস" প্রজাতির কালো রাসবেরির ক্ষেত্রে ব্যবহৃত হয়। লৌহ যুগের হ্যারাল্ডস্কার নারী হতে প্রমাণ আছে যে, তিনি ২,৫০০ বছরের কিছু আগে ব্ল্যাকবেরি খেয়েছিলেন। তাই যুক্তিসঙ্গতভাবে উপসংহারে বলা যায় যে, হাজার হাজার বছর ধরে মানুষ ব্ল্যাকবেরি খেয়ে আসছে।
পুষ্টি উপাদান
উল্লেখযোগ্য পরিমাণে খাদ্য আঁশ, ভিটামিন-সি এবং ভিটামিন-কে এর জন্য চাষাবাদকৃত ব্ল্যাকবেরিসমূহ বিশেষভাবে গুরুত্বপূর্ণ। ভক্ষণযোগ্য ১০০ গ্রাম ব্ল্যাকবেরি হতে ৪৩ ক্যালোরি এবং ৫ গ্রাম অথবা দৈনিক প্রস্তাবিত চাহিদার ২৫% খাদ্য আঁশ পাওয়া যায়। ১০০ গ্রামে দৈনিক চাহিদার ভিটামিন-সি এবং ভিটামিন-কে এর পরিমাণ যথাক্রমে ২৫% এবং ১৯%, এছাড়াও এতে সল্প পরিমাণে অন্যান্য অত্যাবশ্যকীয় পুষ্টি উপাদান আছে। ব্ল্যাকবেরিতে দ্রবণীয় এবং অদ্রবণীয় উভয় আঁশই আছে। এছাড়াও ম্যাঙ্গানিজ এবং ফলিক অ্যাসিড থাকার কারণে ব্ল্যাকবেরি বেশ গুরুত্বপূর্ণ।
বীজের গঠন
ব্ল্যাকবেরি অসংখ্য বড় বড় বীজ ধারণ করে, এটি ভোক্তাগণ সর্বদা পছন্দ করেন না। বীজ তেল ধারণের সাথে ওমেগা-৩ এবং ওমেগা-৬ চর্বির পাশাপাশি আমিষ, খাদ্য আঁশ, ক্যারোটিনয়েড, এলাজিট্যানিন্স এবং এলাজিক অ্যাসিড সমৃদ্ধ।
খাদ্য
নরম ফল ডেজার্ট, জ্যাম, বীজবিহীন জেলি ইত্যাদিতে ব্যবহারের জন্য বেশ জনপ্রিয়।
ভেষজ
এটির পাতা কষ সমৃদ্ধ এবং এতে জীবাণুনাশক বৈশিষ্ট্য আছে। এগুলো প্রাচীন গ্রীকের সময় থেকেই ঔষধ হিসাবে ব্যবহৃত হয়ে আসছে। সেগুলো থেকে কষাটে চা তৈরি করা হয়, যেটি গলা ব্যাথা, মুখের ক্ষত, উদরাময় এবং থ্রাশ উপশমে ব্যবহৃত হয়।
চাষাবাদ
বিশ্বব্যাপী মেক্সিকো ব্ল্যাকবেরির প্রধান উৎপাদনকারী। সাম্প্রতিককালে উত্তর আমেরিকা এবং ইউরোপের বাজারে অ-মৌসুমে টাটকা অবস্থায় রপ্তানির জন্য সম্পূর্ণ ফসল উৎপাদিত হচ্ছে। ২০১৮ সাল পর্যন্ত মেক্সিকোর বাজার প্রায় সম্পূর্ণরূপে 'টুপি' জাতের উপর ভিত্তিশীল ছিল (প্রায়শ 'তুপি' বানানে লেখা হয়, কিন্তু ব্রাজিলে এমব্রাপা কর্মসূচি হতে 'টুপি' বানান লেখার সিদ্ধান্ত গৃহীত হয়েছে), কিন্ত মেক্সিকোর কিছু বর্ধনশীল অঞ্চলে 'টুপি' জাতের পতন ঘটেছে। যুক্তরাষ্ট্রে অরিগন প্রধান বাণিজ্যিক ব্ল্যাকবেরি উৎপাদক, তারা ২০১৭ সালে জমিতে  ব্ল্যাকবেরি উৎপাদন করেছে। ইউরোপ এবং যুক্তরাষ্ট্রে বাণিজ্যিক এবং অভ্যন্তরীণ চাষাবাদের জন্য বহুসংখ্যক জাত নির্বাচিত হয়েছে। যেহেতু সহজে সংকরায়নের কারণে অনেক প্রজাতি পাওয়া যায়, তাই সেগুলোর একাধিক প্রজাতির পূর্বপুরুষের সাথে বহুসংখ্যক জাত আছে।
সংকর
'ম্যারিওন' ("ম্যারিওনবেরি" নামে বাজারজাতকৃত) গুরুত্বপূর্ণ জাত, যেটি 'চেহ্যালাম' এবং 'ওলালি' বেরির মধ্যে সংকরায়নের মাধ্যমে উৎপাদিত চারা হতে নির্বাচিত হয়েছিল। লোগানবেরি এবং ইয়াংবেরির মধ্যে সংকরায়নের মাধ্যমে 'ওলিলি'তে পরিণত করা হয়েছে। ব্ল্যাকবেরির অসংখ্য পরীক্ষামূলক জাতের মধ্যে 'ম্যারিওন', 'চেহ্যালাম' এবং 'ওলালি' কয়েকটি জাত মাত্র। এসব জাত বিকশিত হয়েছে যুক্তরাষ্ট্রের কৃষি বিভাগের অধীনে পরিচালিত কৃষি গবেষণা কার্যক্রমের ব্ল্যাকবেরির জাত উন্নয়নের কর্মসূচির মাধ্যমে, যেটি ওরিগনের কোরভ্যালিসে ওরিগন স্ট্যাট ইউনিভার্সিটিতে অনুষ্ঠিত হয়েছিল। এই কর্মসূচি হতে সবচেয়ে সাম্প্রতিক জাত অবমুক্ত করা হয়েছে, এদের মধ্যে প্রিকল-মুক্ত 'ব্ল্যাক ডায়মন্ড', 'ব্ল্যাক পার্ল' এবং 'নাইটফল' জাতের পাশাপাশি খুব তাড়াতাড়ি পরিপক্বশীল 'অবসিডিয়ান' এবং 'মেটোলিয়াস' জাত অন্যতম। বর্তমানে 'ব্ল্যাক ডায়মন্ড' প্রধান জাত, যা উত্তরপশ্চিম প্রশান্তে চাষ হচ্ছে। এই কর্মসূচির আরো কিছু জাতের মধ্যে 'নিউবেরি', 'ওয়ালডো', 'সিস্কিইউ', 'ব্ল্যাক বিউট', 'কোট্যাটা', 'প্যাসিফিক' এবং ক্যাসকেড উল্লেখযোগ্য।
ট্রেলিং
ট্রেলিং ব্ল্যাকবেরির চারা সবল এবং ক্রাউন গঠনের জন্য মাচার প্রয়োজন হয়। এছাড়া খাড়ার চেয়ে অর্ধ-খাড়া ব্ল্যাকবেরি অল্প ঠান্ডায় শক্ত হয়। যুক্তরাষ্ট্রের উত্তরপশ্চিম প্রশান্তের সংযোজনে এগুলো যুক্তরাজ্য, নিউজিল্যান্ড, চিলি,ভূমধ্য দেশসমূহের মত একই জলবায়ুতে ভালো থাকে।
কাঁটাহীন
যুক্তরাজ্যের নরউইচের জন ইনেস সেন্টারে এবং পরবর্তীকালে মেরিল্যান্ডের বেল্টসভিলে যুক্তরাষ্ট্রের কৃষি বিভাগের অধীনে পরিচালিত কৃষি গবেষণা কার্যক্রমের মাধ্যমে অর্ধ-খাড়া, প্রিকল-মুক্ত ব্ল্যাকবেরি প্রথম বিকশিত হয়েছিল। এসব জাতের মধ্যে 'ব্ল্যাক স্যাটিন', 'চেস্টার থোর্নলেস', 'ডার্কসেন থোর্নলেস', 'হাল থোর্নলেস', 'লক ম্যারী', 'লক নেস', 'লক টে', 'মার্টন থোর্নলেস', 'স্মুথস্টেম' এবং 'ট্রিপল ক্রাউন' অন্তর্ভুক্ত। 'ক্যাকেন্সকা বেস্টোনা' জাত (এছাড়াও 'ক্যাকেক থোর্নলেস' বলা হয়) সার্বিয়াতে বিকশিত হয়েছে এবং সেখানে কয়েক হাজার হেক্টর জমিতে চাষাবাদ করা হয়।
প্রিমোক্যান
রাসবেরির ক্ষেত্রে সেগুলোকে প্রিমোক্যান ফ্রুটিং, ফল ফ্রুটিং অথবা এভারবিয়ারিং বলা হয়। আরক্যান্সা বিশ্ববিদ্যালয় কর্তৃক ২০০৪ সালে 'প্রাইম-জিম' এবং 'প্রাইম-জ্যান' অবমুক্ত করা হয়েছিল এবং সেটিই প্রিমোক্যান ফ্রুটিং ব্ল্যাকবেরির প্রথম জাত। উপরে বর্ণিত অন্যান্য খাড়া জাতের মত সেগুলো প্রচুর বৃদ্ধি পায়। ক্যান্স বসন্তে বের হয়ে গ্রীষ্মের মাঝামাঝিতে ফুল হয় এবং গ্রীষ্মের শেষের দিকে ফল হয় অথবা ঝরে পড়ে। ঝরে পড়া ফসলে সর্বোচ্চ গুণাগুণ থাকে, যখন এটি ক্যালিফোর্নিয়া অথবা উত্তরপশ্চিম প্রশান্তের মত হালকা ঠান্ডা জলবায়ুতে পাকে। ইলিনয় বিশ্ববিদ্যালয়ের মাধ্যমে 'ইলিনি হার্ডি', অর্ধ-খাড়া প্রিকলি জাত প্রবর্তিত হয়েছে। আর জোন ৫ এ এটির ক্যান শক্ত হয়, যেহেতু ক্যান্স প্রায়ই শীতকালে টিকে থাকতে ব্যর্থ হয়, তাই সেখানে প্রথাগতভাবে ব্ল্যাকবেরি উৎপাদন করা বেশ কষ্টসাধ্য।
মেক্সিকো এবং চিলি
২১ শতকের প্রথম দিকে মেক্সিকোতে ব্ল্যাকবেরির উৎপাদন ব্যাপকভাবে সম্প্রসারিত হয়েছে। ২০১৭ সালে যুক্তরাষ্ট্রে তাজা ব্ল্যাকবেরি রপ্তানির জন্য বাজারে মেক্সিকোর ৯৭% অংশ ছিল এবং আমেরিকা হিমায়িত ব্ল্যাকবেরি আমদানি করার কারণে চিলির ৬১% বাজার অংশ ছিল। একবার 'ব্রাজোস' জাতের উপর ভিত্তি করা হয়েছিল, যা পুরনো খাড়া জাতের ব্ল্যাকবেরি, যেটি ১৯৫৯ সালে টেক্সাসে বিকশিত হয়েছিল। ১৯৯০ সালে অবমুক্তকৃত ব্রাজিলের 'টুপি' জাতের মাধ্যমে বর্তমানে মেক্সিকোর শিল্প-প্রতিষ্ঠান আধিপত্য বিস্তার করছে। 'টুপি' খাড়া ব্ল্যাকবেরির 'কোমাঞ্চ' এবং উরুগুয়ের বুনো ব্ল্যাকবেরির পূর্বসূরি। যেহেতু উরুগুয়েতে কোনো নিকটতম ব্ল্যাকবেরির জাত নেই, তাই ধারণা করা হয় যে, ব্যাপকভাবে জন্মানো 'বয়সেনবেরি'ই এটির পূর্বপুরুষ। মেক্সিকো অঞ্চলের এই ব্ল্যাকবেরি উৎপাদন করার জন্য ফুলের কুঁড়ির বিকাশ ঘটাতে কোনো শীতকালীন ঠান্ডা নেই, তাই গাছে মুকুল আনার জন্য রাসায়নিক এবং বৃদ্ধিকারী উপাদান ব্যবহৃত হয়।
রোগ এবং কীটপতঙ্গ
যেহেতু ব্ল্যাকবেরি এবং রাসবেরি একই প্রজাতির অন্তর্গত তাই তারা একই ধরনের রোগে আক্রান্ত হয়, এর মধ্যে অ্যানথ্রাকনোজ অন্তর্ভুক্ত, যার কারণে বেরি সঠিকভাবে পাকে না। এছাড়াও স্যাপ প্রবাহ ধীরগতির হতে পারে। তাদের উভয়ের ক্ষেত্রে একই প্রতিষেধক প্রয়োগ করা হয়, এর মধ্যে বোর্দ মিশ্রণ অন্তর্ভুক্ত, যেটি চুন, পানি এবং কপার সালফেট এর সমন্বয়ে তৈরি করা হয়। ব্ল্যাকবেরি গাছের মধ্যে সারিগুলো অবশ্যই ঘাস, আগাছা এবং ব্ল্যাকবেরি চোষক মুক্ত রাখতে হবে, কেননা এসব হতে কীটপতঙ্গ বা রোগের বিস্তার ঘটতে পারে। যখন ব্ল্যাকবেরির গাছ ঝোপালো হয় তখন ফলবান গাছ নির্বাচন করতে হয়, কেননা সেগুলোতে বুনো ব্ল্যাকবেরির গাছ ছড়িয়ে পড়তে পারে এবং বাগানকারীকে শুধুমাত্র প্রত্যায়িত রোগ-মুক্ত চারাগাছ ক্রয়ের সুপারিশ করা হয়। দাগওয়ালা পাখা বিশিষ্ট ড্রোসোফিলা, "ড্রোসোফিলা সুজুকি" ব্ল্যাকবেরির গুরতর কীটপতঙ্গ। এটি টক ফলে উড়তে অপছন্দ করে এবং এটি মূলত পচনশীল বা গাঁজনকৃত ফলে আকৃষ্ট হয়। "ড্রোসোফিলা সুজুকি" ফলের নরম ত্বকের নিচে ডিম পাড়ার মাধ্যমে তাজা এবং পাকা ফলকে আক্রমণ করে। শুককীট ফলের মধ্যে ফোটে এবং বৃদ্ধি পায়, একারণে ফলের বাণিজ্যিক মূল্য কমে যায়। আরেকটি কীট অ্যামফোরোফোরা রুবি, যেটি ব্ল্যাকবেরি অ্যাফিড নামে পরিচিত,  যা শুধু ব্ল্যাকবেরিই খায় না বরং রাসবেরিও বেশ ভালোই খায়।   এছাড়াও বাইটোরাস টোমেনটোসেস (রাসবেরি বীটল), ল্যামপ্রোনিয়া কোর্টিসেলা (রাসবেরি মথ) এবং অ্যানথোনোমাস রুবি (স্ট্রবেরি ব্লোসম উয়ীভিল) ব্ল্যাকবেরিকে আক্রমণের জন্য পরিচিত।
জিনতত্ত্ব
প্রিমোক্যান ফ্রুটিং এলজি৭ এর এফ লোকাসের মধ্যে নকশা করা হয়েছিল, পক্ষান্তরে কাঁটা এলজি৪ এ নকশা করা হয়েছিল। মিশ্র-প্রজাতির আবরণের জিনতত্ত্ব এবং জিনতত্ত্ব প্রকৌশলবিদ্যার উদ্দেশ্যের জন্য এটির জিনতত্ত্ব ভালোভাবে উপলব্ধি করা আবশ্যক।
লোকাচার
যুক্তরাজ্যের লোকাচারে বলা হয় যে, পুরনো মিখাইলমাস দিবসের (১১ অক্টোবর) পরে ব্ল্যাকবেরি সংগ্রহ করা উচিত নয়। কেননা তখন শয়তান পদদলন এবং থুতু নিক্ষেপের মাধ্যমে সেগুলোকে খাবার অযোগ্য করে দেয়। এই লোককাহিনীটির কিছু বাস্তবতা আছে। কেননা ফলগুলো শরৎকালে ভেজা থাকে এবং শীতল আবহাওয়া প্রায়শই ফলকে সংক্রমিত হতে সুযোগ করে দেয়। এছাড়া বোট্রিওটিনিয়ার মত বিভিন্ন মোল্ড ফলকে অপ্রীতিকর চেহারা দেয় এবং উক্ত মোল্ডের কারণে ফলটি বিষাক্ত হতে পারে। কিছু ঐতিহ্য অনুযায়ী, ব্ল্যাকবেরির গাঢ় বেগুনি রং যিশু খ্রিস্টের রক্তের প্রতিনিধিত্ব করে এবং তার কাঁটার মুকুটটি ব্র‍্যামবেলের তৈরি ছিল যদিও অন্যান্য কাঁটাওয়ালা গাছ, যেমন- ক্র‍্যাটাগেস (হাওথোর্ন) এবং ইউফোরবিয়া মিলিয়ি (কাঁটার মুকুট ওয়ালা গাছ) মুকুটের উপাদান হিসাবে প্রস্তাবিত হয়েছে।
সাকিন সারিসুরি
সিরিজটি এমন একটি গ্রামের উপর ভিত্তি করে তৈরি করা হয়েছে, যেখানে মূলত চোররা বাস করে। এই গ্রামে মুসলিম, হিন্দু এবং খ্রিস্টানেরা সবাই মিলেমিশে বাস করে। কিন্তু, স্থানীয় 'গডফাদার' মণ্ডলের মেয়ে চোরের প্রেমে পড়লে গ্রামটি একটি দ্বন্দ্বের মধ্যে পড়ে যায়।
নির্মান
সে সময় গাজীপুর সদর উপজেলার পূবাইলে অবস্থিত ধারাবাহিক নাটক শুটিংয়ের জন্য বিখ্যাত ভাদুন গ্রামে নাটকটির শুটিং হয়।
আবহ
পরিচালকের মতে:
স্লিউথ (১৯৭২ চলচ্চিত্র)
স্লিউথ হলো ১৯৭২ সালের একটি চলচ্চিত্র। চলচ্চিত্রটি তৈরি করা হয়েছিল এন্থনি শেফার কর্তৃক লিখিত টনি এওয়ার্ড প্রাপ্ত একই নামের একটি মঞ্চনাটক হতে। চলচ্চিত্রটির জন্য পান্ডুলিপি-টি লিখেছিল শেফার-ই, এর পরিচালনায় ছিলেন জোসেফ এল. ম্যানকিউইকজ, তারকারা ছিলেন লউর‌্যান্স অলিভিয়ার এবং মাইকেল কেইন।
দর্শক প্রতিক্রিয়া
এই চলচ্চিত্রটি প্রচন্ডভাবে ইতিবাচক সমালোচনা লাভ করে, যার মাঝে রোটেন টমেটো নামক চলচ্চিত্র সমালোচক সাইট-এ ৯৬% ইতিবাচক সমালোচনা পায়।
২০০৭ এর পুন:চলচ্চিত্রায়ন
৭ সেপ্টেম্বর, ২০০৬ এ কেনেথ ব্রানাঘ ভেনিস চলচ্চিত্র উতসবে এর পুন:চলচ্চিত্রায়নের ঘোষণা দেন, যা ২৩ নভেম্বর ২০০৭, শুক্রবারে যুক্তরাজ্যে রিলিজ পায়।
আলেরান্দ্রো
আলেরান্দ্রো বারা মান্সা রেয়ালিনো দে সুজা (Alerrandro; জন্ম: ১২ জানুয়ারি ২০০০; আলেরান্দ্রো এবং আলে এরান্দ্রো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লীগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব রেড বুল ব্রাগান্তিনো এবং ব্রাজিল অনূর্ধ্ব-১৭ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৪ মৌসুমে, মাত্র ১৪ বছর বয়সে, ব্রাজিলীয় ফুটবল ক্লাব আতলেতিকো মিনেইরোর যুব পর্যায়ের হয়ে খেলার মাধ্যমে আলেরান্দ্রো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮ মৌসুমে, আতলেতিকো মিনেইরোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আতলেতিকো মিনেইরোর হয়ে তিনি ১৮ ম্যাচে ২টি গোল করেছেন। ২০২০ মৌসুমে, তিনি প্রায় ৩ মিলিয়ন ইউরোর বিনিময়ে আতলেতিকো মিনেইরো হতে ব্রাজিলীয় ক্লাব রেড বুল ব্রাগান্তিনোয় যোগদান করেছেন।
২০১৭ সালে, আলেরান্দ্রো ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
আলেরান্দ্রো বারা মান্সা রেয়ালিনো দে সুজা ২০০০ সালের ১২ই জানুয়ারি তারিখে ব্রাজিলের লাভ্রাসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আলেরান্দ্রো ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৭ সালের ২রা মার্চ তারিখে তিনি ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপে প্যারাগুয়ে অনূর্ধ্ব-১৭ দলের বিরুদ্ধে ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ব্রাজিল অনূর্ধ্ব-১৭ দলের হয়ে ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার শেষে ম্যাচে তার দল চিলি অনূর্ধ্ব-১৭ দলকে ৫–০ গোলের ব্যবধানে পরাজিত করে উক্ত প্রতিযোগিতার ইতিহাসে ১২ বারের মতো শিরোপা ঘরে তুলতে সক্ষম হয়েছিল। ব্রাজিলের বয়সভিত্তিক দলের হয়ে তিনি ১ বছরেরও কম সময়ে ৩ ম্যাচে অংশগ্রহণ করে ১টি গোল এবং ১টি শিরোপা জয়লাভ করেছেন। তিনি ২০১৭ সালের ১৭ই মার্চ তারিখে অনুষ্ঠিত ২০১৭ দক্ষিণ আমেরিকান অনূর্ধ্ব-১৭ চ্যাম্পিয়নশিপের ম্যাচে কলম্বিয়া অনূর্ধ্ব-১৭ দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।
ত্যাগ (ভারতীয় দর্শন)
ত্যাগ (সংস্কৃত: त्याग) হল সংস্কৃত শব্দ যার অর্থ "উদারতায় ত্যাগ করা, পরিত্যাগ করা" মূল্যবান কিছু,  পাশাপাশি প্রসঙ্গের উপর নির্ভর করে "ত্যাগ"।   এটি হিন্দু, বৌদ্ধ ও জৈন ধর্মের নৈতিক ধারণা।
হিন্দুধর্ম
ত্যাগ বা পরিত্যাগ বলতে বোঝায় কর্মের ফল ভোগ করার জন্য সমস্ত উদ্বেগ ত্যাগ করা; দৈনন্দিন কাজকর্মে এই ধরনের টায়গা শৃঙ্খলার অভ্যাসের মাধ্যমে কর্মের ফল ভোগ করার ক্ষণস্থায়ী উদ্বেগ দূর হয়। এটি স্বার্থপরতা ও আকাঙ্ক্ষার বিষয়ভিত্তিক ত্যাগ।
কৃষ্ণ-যজুর্বেদের অন্তর্গত তেজোবিন্দু উপনিষদ ব্যাখ্যা করে যে ত্যাগে আত্মার উপলব্ধির মাধ্যমে মহাবিশ্বের প্রকাশ বা বস্তু ত্যাগ করে তা হল সত ও চিত এবং এটি তাৎক্ষণিক পরিত্রাণের দাতা হিসাবে জ্ঞানী দ্বারা অনুশীলন করা হয়। এইভাবে, কৈবল্য উপনিষদ  সংসর্গের পথে মানুষের অবস্থাকে জাগতিক প্রতি সমস্ত আসক্তি থেকে মুক্ত করে তুলেছেন এবং যিনি ফলস্বরূপ সকলের মধ্যে বসবাসকারী একমাত্র ঐশ্বরিক সারাংশ হিসাবে নিজেকে জানেন ও অনুভব করেন।
লিজা দেল সিয়েরা
লিজা দেল সিয়েরা (এছাড়াও বানান ডেল সিয়েরা, জন্ম: ৩০ আগস্ট ১৯৮৫) একজন ফরাসি পর্নোগ্রাফিক অভিনেত্রী, চলচ্চিত্র পরিচালক এবং প্রযোজক।
ত্যাগ (ভারতীয় দর্শন)
জৈনধর্ম
তত্ত্বার্থ সূত্র অনুসারে, তপস্বীর ধর্ম দশটি উপাদান অর্থাৎ বিমূর্ত গুণ নিয়ে গঠিত, যেগুলো হল - কসম  (সহনশীলতা), মর্দব (নম্রতা),  আর্জব (সরলতা),  সৌক (অনিচ্ছা), সত্য (সত্যতা), সাম্য (আত্ম-শৃঙ্খলা), তাপস  (আত্মহত্যা), ত্যাগ, অকিঞ্চন (দারিদ্র) ও ব্রহ্মচর্য। হেমচন্দ্র দশটি প্রত্যখ্যানের মধ্যে মাত্র দুটিকে চিনতে পেরেছেন যেমন। সংকেত-প্রত্যয়খ্যান ও অধি-প্রত্যয়খ্যান, পূর্বের, যা আট প্রকার, প্রতীকী ও ভক্ত কিছু সময়ের জন্য খাদ্য গ্রহণ করা থেকে বিরত থাকে যার দ্বারা সে ত্যাগের কথা স্মরণ করেতার ধর্মীয় কর্তব্যের প্রতি তার মন;পরেরটি, আচার-অনুষ্ঠান, খাদ্য থেকে বিরত থাকা বা ত্যাগ করার সাথেও যুক্ত, এবং গ্রহণ করার জন্য নির্দিষ্ট পদ্ধতি রয়েছে। স্বেতাম্ব্রদের দ্বারা অনুশীলন করা অহিংস-ব্রত হত্যার ত্যাগকে বোঝায়। মূলত, এগারো প্রতিমায় অন্তর্ভুক্ত পাঁচ প্রকার ত্যাগ আছে। স্বচিত্য-ত্যাগ প্রতিমা, অপরিষ্কার খাদ্য পরিত্যাগের পর্যায়; আরম্ভ-ত্যাগ প্রতিমা, সমস্ত পেশাদার কার্যকলাপ পরিত্যাগের পর্যায়; পরিগ্রহ-ত্যাগ প্রতিমা, পুত্র বা আত্মীয়কে প্রকাশ্যে একজনের সম্পত্তি হস্তান্তর করার পর্যায়; অনুমতি-ত্যাগ প্রতিমা, গৃহত্যাগের পর্যায় এবং গৃহস্থালী বিষয়ে পরামর্শ দেওয়া থেকে বিরত থাকা, এবং উদ্দিষ্ট-ত্যাগ প্রতিমা, বিশেষ করে নিজের জন্য তৈরি খাবার না খাওয়ার পর্যায়, যেমন একজন সন্ন্যাসীর মতো ভিক্ষা চাওয়ার পর্যায়, সাধারণত স্বেতাম্বরস, দিগম্বরস ও অবস্যাক-কুর্নি অনুসরণ করে। নেমিকান্দ্রা চুরাশিটি আসনের তালিকা দিয়েছেন যার মধ্যে রয়েছে সচিত্তনাম আতয়াগা বা সংবেদনশীল বস্তু অপসারণ করতে ব্যর্থতা ও আজিভ ত্যাগ বা অসংবেদনশীল বস্তু অপসারণে ব্যর্থতা।
লিজা দেল সিয়েরা
জীবনী
দেল সিয়েরা এমিলি ডেলাউনে নামে জন্মগ্রহণ করেন, প্যারিসের অধিবাসী অঞ্চলের পন্তোইসে। তিনি পরে বেশিরভাগ বর্দোতে বেড়ে ওঠেন। একজন স্ট্রিপার হিসেবে কাজ করার পর, তিনি ২০০৫ সালে তার প্রথম পর্নোগ্রাফিক চলচ্চিত্রে অভিনয় করেন, তার স্বামীর অনুমোদন নিয়ে। পরে তাদের বিবাহ বিচ্ছেদ হয়।
টম সোলে
টমাস বার্কলে সোলে (জন্ম: ২১ জুন ১৯৯৬) একজন স্কটিশ ক্রিকেটার। তিনি দক্ষিণ আফ্রিকা ইংল্যান্ড সফরের সময় ২১ মে ২০১৭ সালে দক্ষিণ আফ্রিকার দলের বিপক্ষে নর্থাম্পটনশায়ারের হয়ে লিস্ট এ ক্রিকেটে অভিষেক করেছিলেন। তিনি ২০১৭-১৮ সংযুক্ত আরব আমিরাত ত্রি-দেশীয় সিরিজে আয়ারল্যান্ডের বিপক্ষে স্কটল্যান্ডের হয়ে একদিনের আন্তর্জাতিক (ওডিআই) ক্রিকেটে অভিষেক করেছিলেন।
মার্চ ২০১৮ সালে, ২০১৮ ক্রিকেট বিশ্বকাপ বাছাইপর্ব চলাকালীন হংকং-এর বিপক্ষে বুলাওয়ে অ্যাথলেটিক ক্লাব, বুলাওয়েতে, ১৫ রানের বিনিময়ে সোলে চারটি উইকেট লাভ করেন। হংকং ৯২ রানে অল-আউট হয়ে গেলে স্কটল্যান্ড ৪ উইকেটে ম্যাচটি জিতে নেয়। তার পারফরম্যান্সের জন্য তাকে ম্যাচ সেরা খেলোয়াড় নির্বাচিত করা হয়েছিল।
তিনি ১৭ আগস্ট ২০১৮ তে ২০১৮ টি২০ ব্লাস্টে নর্থহ্যামটনশায়ারের হয়ে টুয়েন্টি২০ ক্রিকেটে অভিষেক করেছিলেন। জুলাই ২০১৯ সালে, ইউরো টি২০ স্ল্যাম ক্রিকেট টুর্নামেন্টের উদ্বোধনী সংস্করণে তিনি গ্লাসগো জায়ান্টের হয়ে খেলতে নির্বাচিত হয়েছিলেন। তবে পরের মাসে এই টুর্নামেন্টটি বাতিল হয়ে যায়।
২০১৯ সালের সেপ্টেম্বরে, ২০১৯-২০ আয়ারল্যান্ড ত্রি-দেশীয় সিরিজ এবং সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য স্কটল্যান্ডের দলে জায়গা পেয়েছিলেন তিনি। ১৯ সেপ্টেম্বর ২০১৯-এ নেদারল্যান্ডসের বিপরীতে তার টি২০আই ক্রিকেটে অভিষেক হয়। তবে, ২৪ শে অক্টোবর ২০১৯, আন্তর্জাতিক ক্রিকেট কাউন্সিল (আইসিসি) ঘোষণা করে যে তার বোলিং অ্যাকশনটি অবৈধ বলে প্রমাণিত হয়েছে। আন্তর্জাতিক ক্রিকেট ম্যাচে বোলিং করা থেকে তাকে সাময়িক বরখাস্ত করা হয়, যতক্ষণ না কোনও মূল্যায়ন না দেখায় যে তার বোলিং অ্যাকশন অবৈধ নয়।
তার বাবা ডেভিড সোলে স্কটল্যান্ডের হয়ে রাগবি ইউনিয়ন খেলেন এবং তার ভাই ক্রিসও স্কটল্যান্ডের হয়ে ক্রিকেট খেলেন।
রাত্রি (দেবী)
ঋগ্বেদের একটি ও অথর্ববেদে পাঁচটি স্তোত্র তাকে উৎসর্গ করা হয়েছে। পরবর্তী তান্ত্রিক গ্রন্থে তিনি গুরুত্বপূর্ণ অবস্থানে আছেন। তিনি ঋগ্বেদে ঊষা, ইন্দ্র, ঋত, সত্যের সঙ্গে যুক্ত, যেখানে অথর্ববেদে তিনি সূর্যের সঙ্গে যুক্ত। ব্রাহ্মণ ও সূত্র সাহিত্যে রাত্রির কথা বার বার উল্লেখ করা হয়েছে।
২০১০-১১ নিউজিল্যান্ড ক্রিকেট দলের বাংলাদেশ সফর
নিউজিল্যান্ড ক্রিকেট দল ৫-১৭ অক্টোবর, ২০১০ তারিখ পর্যন্ত বাংলাদেশ সফর করেছিল। পূর্বঘোষিত সময়সূচী অনুযায়ী দলটি ৫টি একদিনের আন্তর্জাতিক ক্রিকেট (ওডিআই) সিরিজে অংশগ্রহণ করে। প্রথমবারের মতো বাংলাদেশ জাতীয় ক্রিকেট দল যে-কোন পূর্ণ শক্তিধর টেস্ট খেলুড়ে দলের বিরুদ্ধে সিরিজ জয়লাভে (ব্যতিক্রম ছিল ওয়েস্ট ইন্ডিজের বিপক্ষে জয়, যাতে খেলোয়াড়দের ধর্মঘট) সক্ষমতা প্রদর্শন করে।
মুজিববর্ষ
ঘোষণা ও প্রস্তুতি
২০১৮ সালের ৬ জুলাই আওয়ামী লীগের কেন্দ্রীয় কার্যালয়ে উপদেষ্টা পরিষদ ও কেন্দ্রীয় কার্যনির্বাহী সংসদের যৌথ সভার শুরুতে প্রধানমন্ত্রী  শেখ হাসিনা ২০২০-২১ সালকে 'মুজিববর্ষ' হিসেবে পালনের ঘোষণা দেন। প্রথম ঘোষণা অনুযায়ী, 'মুজিববর্ষ' ২০২০ সালের ১৭ই মার্চে শুরু হয়ে ২০২১ সালের ২৬ই মার্চ পর্যন্ত পালন করার পরিকল্পনা ছিল। তবে পরবর্তীতে এর সময় ২০২১ সালের ১৬ই ডিসেম্বর পর্যন্ত বর্ধিত করা হয়। পরে সরকার পুনরায় মুজিব বর্ষের সময়কাল ও ‘জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় কমিটি’ ও ‘জাতীয় বাস্তবায়ন কমিটি’র মেয়াদ ২০২২ সালের ৩১ মার্চ পর্যন্ত বর্ধিত করে।
মুজিববর্ষের লোগো উন্মোচন ও আনুষ্ঠানিক সময় গণনা শুরু হয় ২০২০ সালের ১০ই জানুয়ারি, 'বঙ্গবন্ধুর স্বদেশ প্রত্যাবর্তন দিবসে'। মুজিববর্ষের লোগোর নকশা করেন সব্যসাচী হাজরা।
"তুমি বাংলার ধ্রুবতারা, তুমি হৃদয়ের বাতিঘর আকাশে-বাতাসে বজ্রকন্ঠ, তোমার কন্ঠস্বর।"
কর্মসূচি
থাম্ব|'মুজিববর্ষ' উপলক্ষ্যে বিমান বাহিনীর বিশেষ কুচকাওয়াজ
মুজিববর্ষ পালনের অংশ হিসেবে, বাংলাদেশের স্বাধীনতা সংগ্রামে শেখ মুজিবুর রহমানের ভূমিকা তৃণমূল পর্যায়ে প্রচারের পাশাপাশি প্রতি বছরের মতই তার স্বদেশ প্রত্যাবর্তন দিবস, আওয়ামী লীগের প্রতিষ্ঠাবার্ষিকী, জাতীয় শোক দিবস এবং জেল হত্যা দিবসও পালিত হয়। এছাড়াও বাংলাদেশ সরকার জন্মশতবার্ষিকী ও মুজিববর্ষ উদ্‌যাপন উপলক্ষ্যে স্বল্পদৈর্ঘ্য চলচ্চিত্র ও প্রামাণ্যচিত্র নির্মাণ করে।
থাম্ব|'মুজিববর্ষ' উপলক্ষ্যে বিমান বাহিনীর বিশেষ কুচকাওয়াজ মুজিববর্ষ উপলক্ষ্যে ১লা মার্চকে 'জাতীয় বিমা দিবস' হিসেবে ঘোষণা করা হয়। বঙ্গবন্ধু শেখ মুজিব রাজনীতির বাইরে আলফা ইন্সুরেন্স কোম্পানিতে তাঁর প্রথম কর্ম জীবন শুরু করেছিলেন। মুজিববর্ষ উপলক্ষ্যে প্রধানমন্ত্রী শেখ হাসিনা দেশের ভূমিহীন ও গৃহহীনদের বিনামূল্যে ঘর প্রদানের জন্য বিশেষ গৃহায়ন প্রকল্পের উদ্বোধন করেন।
এছাড়া শেখ মুজিবের জন্মশতবার্ষিকী উপলক্ষ্যে ২০২১ সালের মার্চ মাসে আ. ফ. ম. বাহাউদ্দিন নাছিম, ন্যাশনাল এগ্রিকেয়ার ইম্পোর্ট অ্যান্ড এক্সপোর্ট লিমিটেডের কে এস এম মোস্তাফিজুর রহমান বগুড়া জেলার শেরপুরে ১০০ বিঘা বা আকৃতির জমিতে “শস্যচিত্রে বঙ্গবন্ধু” নামে একটি ম্যুরাল তৈরি করেন। ২০২১ সালের ১৬ই মার্চ গিনেস বিশ্ব রেকর্ড ম্যুরালটিকে 'বিশ্বের বৃহত্তম শস্যচিত্র' হিসেবে স্বীকৃতি দেয়, যে রেকর্ডটি পূর্বে ছিল চীনের।
বৈশ্বিক উদ্‌যাপন
জাতিসংঘের শিক্ষা, বিজ্ঞান ও সংস্কৃতি বিষয়ক অঙ্গসংগঠন ইউনেস্কোর ৪০তম সাধারণ অধিবেশনে বাংলাদেশের সাথে যৌথভাবে মুজিববর্ষ পালনের চূড়ান্ত সিদ্ধান্ত গৃহীত হয়। ২০১৯ সালের ১২-২৭ নভেম্বরে প্যারিসে অনুষ্ঠিত অধিবেশনে ২৫ নভেম্বরে ইউনেস্কোর সকল সদস্যের উপস্থিতিতে এ সিদ্ধান্ত গৃহীত হয়।
মুজিববর্ষের আয়োজন
করোনা মহামারির কারণে সঠিক সময়ে অর্থাৎ ২০২০ সালের ১৭ই মার্চ হতে ২০২১ সাল পর্যন্ত মুজিববর্ষ উদযাপনের কোনো আয়োজন সুসম্পন্ন করা না গেলেও, ২০২১ সালের মার্চ মাস থেকে শুরু করে এ উপলক্ষ্যে বছরব্যাপী নানা আয়োজনের পরিকল্পনা করা হয়। মুজিববর্ষ উপলক্ষ্যে করা এই আয়োজনগুলোর মাঝে উল্লেখযোগ্য হলো:-
২০২০–২১ বাংলাদেশ ক্রিকেট দলের নিউজিল্যান্ড সফর
বাংলাদেশ ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা মার্চ থেকে এপ্রিল ২০২১-এ অনুষ্ঠিত হয়। মূলত, সফরটি নির্ধারিত ছিল ২০২০ এর অক্টোবরে, ২০২০ আইসিসি টি২০ বিশ্বকাপ প্রতিযোগিতার ঠিক পূর্বে।  ২০২০-এর আগস্টে, নিউজিল্যান্ড ক্রিকেট নিশ্চিত করে যে, সফরসূচীটি সামনে অগ্রসর হচ্ছে, এবং তারা তাদের সরকারের সাথে কোভিড-১৯ মহামারীর সময়ে জৈববলয় পদ্ধতি আরোপ করতে কাজ করে যাচ্ছে। ২৯ সেপ্টেম্বর ২০২০ তারিখে, নিউজিল্যান্ড ক্রিকেট বাংলাদেশের সাথে সিরিজের সূচী নিশ্চিত করে। ওডিআই সিরিজের ম্যাচগুলো হবে ২০২০-২৩ আইসিসি ক্রিকেট বিশ্বকাপ সুপার লীগ প্রতিযোগিতার অংশ।
৪ ফেব্রুয়ারি ২০২১, সফরের তারিখটিকে আরো এক সপ্তাহ পিছিয়ে দেয়া হয়, যাতে কোভিড-১৯ মহামারীর জন্য প্রয়োজনীয় কোয়ারেন্টাইন ও আইনী জটিলতা কাটিয়ে উঠার পর্যাপ্ত সময় পাওয়া যায়। টি২০ ম্যাচগুলি নিউজিল্যান্ড ও অস্ট্রেলিয়ার মধ্যকার মহিলাদের ফিক্সারের পাশাপাশি ডাবল-হেডার হিসাবে খেলা হবে।
সফরের আগে নিউজিল্যান্ডের অধিনায়ক কেন উইলিয়ামসন কনুইয়ের চোটের কারণে ওয়ানডে ম্যাচ থেকে বাদ পড়েন, তার জায়গায় অধিনায়ক হিসাবে টম ল্যাথাম-এর নাম ঘোষণা করা হয়।
দলীয় সদস্য
রস টেলরকে প্রথম ওডিআই থেকে বাদ দেয়া হয় এবং পরিবর্তিত খেলোয়াড় হিসাবে নিউজিল্যান্ডের স্কোয়াডে যোগ দেন মার্ক চ্যাপম্যান বাংলাদেশ দলের তামিম ইকবাল পূর্বে নিজের ব্যক্তিগত কারণে টি২০আই স্কোয়াড থেকে নিজেকে তুলেন নেন। হাসান মাহমুদ প্রথম ওডিআই খেলার সময় চোটে পড়ে গেলে বাংলাদেশের টি২০আই স্কোয়াড থেকে বাদ পড়ে যায়।
পোড়ামাটির সৈন্যবাহিনী
পোড়ামাটির সৈন্যবাহিনী প্রথম চীন সম্রাট কিন শি হুয়াং এর সমাধীমন্দিরে প্রতিষ্ঠিত পোড়ামাটির তৈরী সৈন্যবাহিনী ও ঘোড়ার মূর্তি। ২১০ থেকে ২০৯ খ্রীঃপূঃ অব্দে নির্মিত এটি একটি সমাধীস্থম্ভ শিল্প। সম্রাটের মৃত্যুর পর তার সমাধীক্ষেত্রে এই মূর্তিগুলো নির্মাণ করা হয়। তৎকালিন বিশ্বাস মতে এই সৈন্যবাহিনী সম্রাট কিন এর মৃত্যুর পরবর্তী জীবনে তার নিরাপত্তা বিধান করবে। ১৯৭৪ সালে শাআনশি প্রদেশের লিন্টং জেলার কৃষকরা মূর্তিগুলো আবিষ্কার করে। সামরিক পদমর্যাদা অনুযায়ী মূর্তিগু‌লোর মা‌ঝে আকারের ভিন্নতা আছে। যেমন, সবচেয়ে লম্বা মূর্তিটি একজন সেনাপতির। টেরাকোটা আর্মিতে যোদ্ধা ছাড়াও রথ ও ঘোড়ার মূর্তি আছে।
আবিষ্কার
টেরাকোটা আর্মি আবিষ্কৃত হয় ২৯ মার্চ ১৯৭৪। প্রদেশের শিআন তে সম্রাট কিন শি এর সমাধিস্থল থেকে আনুমানিক এক মাইল (১.৯ কি.মি) দূরে একদল স্থানীয় কৃষক পাতকুয়া খননের সময় এটি প্রথম দেখতে পায়। স্থানটি ভূগর্ভস্থ জলাধার ও প্রস্রবনের সাথে মিলেমিশে ছিল। কয়েক শতাব্দী ধরে মাঝেমধ্যে এই স্থানে পোড়ামাটির খন্ডিত অংশ, ইট ও অন্যান্য ভবন নির্মাণ সামগ্রী পাওয়া যেত।  টেরাকোটা আর্মি ছিল একসাথে দলবদ্ধভাবে প্রাপ্ত প্রাচীন চৈনিক মৃৎশিল্পের সবচেয়ে বৃহৎ নিদর্শন।
মুহাম্মদ ইউনুস সোমরো
মুহাম্মদ ইউনুস সোমরো একজন পাকিস্তানি রাজনীতিবিদ। আগস্ট ২০১৮ সাল থেকে যিনি সিন্ধুর প্রাদেশিক পরিষদের সদস্য ছিলেন।
রাজনৈতিক ও কর্মজীবন
তিনি ২০১৮ সালের পাকিস্তানের সাধারণ নির্বাচনে নির্বাচনী এলাকা পিএস-১০৭ (করাচি দক্ষিণ-১) থেকে তেহরিক-ই-লাব্বাইক পাকিস্তানের প্রার্থী হিসাবে সিন্ধুর প্রাদেশিক পরিষদের সদস্য নির্বাচিত হয়েছিলেন ।
নিওডিমিয়াম চুম্বক
নিওডিমিয়াম চুম্বক (NdFeB, NIO বা নিয় হিসেবেও পরিচিত) হলো সবচেয়ে ব্যাপকভাবে ব্যবহৃত বিরল মৃত্তিকা চুম্বক। এটি একটি স্থায়ী চুম্বক যা নিওডিমিয়াম, লোহা এবং বোরনের সংকর হতে Nd2Fe14B-এর চতুষ্কোণাকার কেলাসের মাধ্যমে গঠিত। ১৯৮৪ সালে জেনারেল মোটর্স এবং সুমিতোমো মেটাল ইন্ডাস্ট্রিস স্বাধীনভাবে এর বিকাশ ঘটায়। এটি বাণিজ্যিকভাবে লভ্য সবচেয়ে শক্তিশালী স্থায়ী চুম্বক। বিভিন্ন উৎপাদন প্রক্রিয়ার কারণে এগুলোকে সিন্টারড NdFeB চুম্বক এবং জোড়া NdFeB চুম্বক নামক দুইটি শ্রেণিতে ভাগ করা হয়।  বর্তমানে এগুলো বিভিন্ন ক্ষেত্রে ব্যবহৃত অন্যান্য ধরনের চুম্বকের স্থান দখল করে নিয়েছে যার মধ্যে তারবিহীন যন্ত্রের বৈদ্যুতিক মোটর, হার্ড ডিস্ক ড্রাইভ এবং চুম্বকীয় আবদ্ধকারী উল্লেখযোগ্য।
নিউডিমিয়াম একটি মৌলিক পদার্থ। ১৮৮৫ সালে এটিকে আবিষ্কার করা হয়। মৌলটির পারমাণবিক সংখ্যা ৬০। রূপালী-সাদা ধাতব বর্ণের মৌলটি পর্যায় সারণির ল্যান্থানাইড দলের বিরল মৃত্তিকা মৌলসমূহের উপদলটির (পারমাণবিক সংখ্যা ৫৭-৭১) অন্তর্ভুক্ত। এটি বাতাসে খুব দ্রুত জারিত হয়। ল্যান্থানাইড মৌলগুলি নতুন প্রযুক্তির উন্নয়নে খুবই গুরুত্বপূর্ণ ভূমিকা রেখেছে, যেমন বায়ুকল, বৈদ্যুতিক সংকর মোটরগাড়ি এবং প্রতিরক্ষা শিল্পে। প্রকৃতিতে নিওডিমিয়াম বিশুদ্ধ অবস্থায় পাওয়া যায় না, বরং অন্যান্য ল্যান্থানাইড মৌলগুলির খনিক আকরিকের সাথে (যেমন: মোনাজাইট ও বাস্টনাসাইটের মধ্যে) পাওয়া যায়। ভূপৃষ্ঠে এটির প্রাচুর্য তামার মতো হলেও এটি নিষ্কাশন ও শোধন করা অত্যন্ত কঠিন। ব্রাজিল, চীন, মার্কিন যুক্তরাষ্ট্র, শ্রীলঙ্কা, ভারত ও অস্ট্রেলিয়াতে এই খনিজের প্রধান মজুদগুলো অবস্থিত।
১৯৮০-র দশকে জেনারেল মোটর্স ও হিতাচি নিউডিমিয়াম-লোহা-বোরন চুম্বক প্রস্তুত করে। খুব কম পরিমাণ নিউডিমিয়ামের চুম্বকও অত্যন্ত উচ্চ চৌম্বক শক্তি সরবরাহ করতে পারে। এ কারণে বিরল মৃত্তিকা ধাতুর তৈরি স্থায়ী শক্তিশালী চুম্বকের শিল্পোৎপাদন প্রক্রিয়াতে নিওডিমিয়ামের গুরুত্ব অনেক বৃদ্ধি পেয়েছে। তথ্য প্রযুক্তি ক্ষেত্রে নিউডিমিয়াম চুম্বকগুলি হার্ড ডিস্ক (শক্ত চাকতি), মুঠোফোন, টেলিভিশনের ভিডিও (চলমান চিত্র) ও অডিও (শব্দ-সংক্রান্ত) যন্ত্রাংশগুলিতে ব্যাপকভাবে ব্যবহৃত হয়।
বিশ্বে নিওডিনিয়াম চুম্বকের বাৎসরিক ব্যবহার ১৯৮৩ সালে ১ টন থেকে ২০০৭ সালে ৬০ হাজার টনে পৌঁছে। ১৯৯০ সাল থেকে চীন বিরল মৃত্তিকা খনন, নিষ্কাশন ও শোধনে অগ্রণী ভূমিকা পালন করে আসছে। এই শিল্প প্রক্রিয়াগুলি পরিবেশের উপর অত্যন্ত বিরূপ প্রভাব ফেলে বলে বহু দেশই এ-সংক্রান্ত খননকাজ বন্ধ করে দিয়েছে, কিন্তু চীন ঝুঁকি নিয়েও কাজটি করে চলেছে এবং এ কারণে বিশ্বের প্রায় সব দেশ বর্তমানে চীন থেকে এই মৌলগুলি আমদানি করে থাকে।
গঠন
নিওডিমিয়াম একটি ফেরোচৌম্বকীয় ধাতু (আরো সঠিক ভাবে, প্রতিফেরোচৌম্বকীয় ধাতু) যার অর্থ, একে লোহার মত চুম্বকীকরণ করে চুম্বকে পরিণত করে ফেলা সম্ভব, কিন্তু এর কিউরী তাপমাত্রা (তাপমাত্রা, যার উপরে ফেরোচুম্বকত্ব হারিয়ে যায়) ১৯ কেলভিন (-২৫৪.২° সেলসিয়াস; -৪২৫.৫° ফারেনহাইট) হওয়ায় বিশুদ্ধ অবস্থায় এর চুম্বকত্ব শুধুমাত্র অতি নিম্ন তাপমাত্রায় প্রতীয়মান হয়। তবে, এর সাথে অবস্থান্তর ধাতু যেমন লোহা মিশিয়ে যৌগ তৈরি করা হলে এর কিউরি তাপমাত্রা সর্বোপরি কক্ষ তাপমাত্রার উপরেই থাকতে পারে এবং তাই এই যৌগ গুলিকেই নিওডিমিয়াম চুম্বক তৈরিতে ব্যবহার করা হয়।
নিওডিমিয়াম চুম্বকের এমন শক্তির পেছনে বিভিন্ন কারণ রয়েছে। সবচেয়ে গুরুত্বপূর্ণ কারণটি হলো Nd2Fe14B-এর চতুষ্কোণাকার কেলাসের গঠন যা অতি উচ্চ একাক্ষিক চুম্বকাধারচ্ছ অ্যানিস্ট্রপি (HA ≈ 7T – A/m একক সম্পন্ন চৌম্বক ক্ষেত্র চৌম্বক ক্ষেত্রের প্রাবল্য H বনাম A.m2 একক সম্পন্ন চৌম্বকীয় মুহুর্ত)। এর অর্থ হলো, এই উপাদানের তৈরি স্ফটিক একটি নির্দিষ্ট স্ফটিক অক্ষে পক্ষপাতিকভাবে মোটামুটি সহজেই চুম্বকিত হলের অন্যান্য অক্ষে একে চুম্বকিত করা খুবই কঠিন। অন্যান্য চুম্বকের মতই, নিওডিমিয়াম চুম্বকের সংকর ক্ষুদ্রচ্ছ দ্বারা গঠিত যা উৎপাদনের সময় একটি শক্তিশালী চুম্বক ক্ষেত্রে বিন্যস্ত করা হয় যার ফলে এদের চুম্বক অক্ষ সকল বিন্দুতে একই দিকে থাকে। চৌম্বকত্বের দিকের পরিবর্তনের ক্ষেত্রে কেলাসের রোধ যৌগটিকে একটি অত্যন্ত শক্তিশালী বাধ্যকারী বল বা বিচুম্বকায়ন বিরোধী রোধ দান করে।
ইলেক্ট্রন বিন্যাসে লোহার তিনটি বিজোড় ইলেক্ট্রনের (গড়ে) বিপরীতে নিওডিমিয়ামে চারটি বিজোড় ইলেক্ট্রন থাকায়, নিওডিমিয়াম পরমাণুর একটি বৃহৎ চুম্বক দ্বিমেরু মুহুর্ত থাকতে পারে। একটি চুম্বকে, এই বিজোড় ইলেক্ট্রনগুলি সারিবদ্ধ থাকায় তারা একটি নির্দিষ্ট অভিমুখে আবর্তীত হয় যা এর চুম্বক ক্ষেত্রের উৎপত্তি ঘটায়। ইহা Nd2Fe14B-কে একটি উচ্চ পরিপৃক্তি চুম্বকীকত্ব (Js ≈ 1.6T or 16kG) ও একটি ১.৩ টেসলার অবশেষ চুম্বকত্ব দান করে। কাজেই, সর্বচ্চ শক্তি ঘনত্ব Js2 এর আনুপাতিক হওয়ায় এই চুম্বকীয় দশার একটি বিশাল পরিমাণ চুম্বক শক্তি (BHmax ≈ 512kJ/m3 বা 64MG·Oe) ধারণের ক্ষমতা রয়েছে। এর চুম্বক শক্তির মান সাধারণ লৌহ চুম্বকের আয়তনের তুলনায় ১৮ গুণ এবং ভরের তুলনায় ১২ গুণ। NdFeB সংকরের এই চুম্বক শক্তির বৈশিষ্ট্য সামেরিয়াম-কোবাল্ট চুম্বক, যাদের প্রথম বিরল মৃত্তিকা চুম্বক হিসেবে বাজারজাত করা হয় তাদের চেয়েও বেশী। কার্যক্ষেত্রে, নিওডিমিয়াম চুম্বকের শক্তি এর সংকরের গঠন, আণুবীক্ষণিক গঠন এবং প্রয়োগকৃত উৎপাদন প্রণালির উপর নির্ভর করে।
Nd2Fe14B-এর কেলাসের গঠনকে লোহার পরমাণুর স্তর এবং নিওডিমিয়াম-বোরন যৌগের স্তরের পর্যায়ক্রম হিসেবে বর্ণনা করা যায়। ডায়াচৌম্বকীয় বোরন পরমাণু চুম্বকত্বে সরাসরি অবদান না রাখলেও শক্তিশালী সমযোজী বন্ধনের মাধ্যমে সংসক্তি বৃদ্ধি করে। সামেরিয়াম এবং কোবাল্টের তুলনায় নিওডিমিয়াম এবং লোহা আপেক্ষিক ভাবে কম বিরল মৃত্তিকা উপাদান হওয়ায় (আয়তনের ১২%) এবং আপেক্ষিক প্রাচুর্য থাকায় নিওডিমিয়াম চুম্বকের মূল্য সামেরিয়াম-কোবাল্ট চুম্বকের তুলনায় কম হয়।
আজিজা আল-ইউসেফ
আজিজা আল-ইউসেফ একজন সৌদি আরবের নারী অধিকার কর্মী এবং শিক্ষাবিদ। সৌদি কর্তৃপক্ষ তাকে ২০১৮ সালের মে মাসে লুজাইন আল-হাথলুল এবং আরও পাঁচজনের সাথে আটক করে। তিনি সৌদি আরবে নারীদের গাড়ি চালনা, পুরুষতান্ত্রিক অভিভাবকত্ব ব্যবস্থা ও নারী ও শিশুদের পারিবারিক সহিংসতার বিরুদ্ধে আন্দোলন ও বিশ্বের দৃষ্টি আকর্ষণ করেছিলেন। নারী অধিকার আদায়ে সরব থাকায় সৌদি সরকার তাকে ২০১৮ সালের মে মাসে গ্রেপ্তার এবং নভেম্বর পর্যন্ত, তাকে দৃশ্যত ধাহবান কেন্দ্রীয় কারাগারে বন্দী করে রেখেছিল।
শিক্ষা ও পেশা
আজিজা আল-ইউসেফ ভার্জিনিয়া কমনওয়েলথ বিশ্ববিদ্যালয়ে অধ্যায়নের জন্য মার্কিন যুক্তরাষ্ট্রে গমনের আগে কিশোর বয়সে বাদশা সৌদ বিশ্ববিদ্যালয়ে স্বল্পকালীন ছাত্রী ছিলেন। ভার্জিনিয়া থেকে ফিরে তিনি বাদশা সৌদ বিশ্ববিদ্যালয়ে স্নাতকোত্তর সম্পন্ন করেন। তিনি বাদশা সৌদ বিশ্ববিদ্যালয়ে কম্পিউটার বিজ্ঞান বিভাগে অধ্যাপনা করতেন। অধ্যাপক হিসেবে অবসরে যাওয়ার পূর্বে এইবিভাগে ২৮ বছর পড়িয়েছেন।
নারী অধিকার কার্যক্রম (২০১৩-২০১৮)
২০১৩ সালে, আজিজা তার সহকর্মী ইমান আল-নাফজানের সাথে রিয়াদে নিজেরাই গাড়ি চালানোর জন্য গ্রেপ্তার হন। গ্রেপ্তারের পর 'তারা আর কখনো নিজে গাড়ি চালাবেন না'-এই শর্তে মুচলেকা দিতে হয়েছিল। একইবছর তিনি একজন সৌদি আলেম কর্তৃক তার ৫ বছরের মেয়েকে ধর্ষণের পর বিশ্বব্যাপী সচেতনতা অভিযান শুরু করেন।
২০১৮-বর্তমান
২০১৮ সালের ১৫ থেকে ১৮ মে-এর মধ্যে সৌদি কর্তৃপক্ষ আজিজা আল-ইউসেফকে লুজাইন আল-হাথলুল, ইমান আল-নাফজান, আয়েশা আল-মানা, মাদেহা আল-আজরুশ সহ দুইজন নারী অধিকার আন্দোলনের সাথে জড়িত ব্যক্তিকে আটক ও বন্দী করে।  হিউম্যান রাইটস ওয়াচ গ্রেপ্তারের উদ্দেশ্যকে ভীতকর হিসেবে ব্যাখ্যা করেছে- "যে কেউ যুবরাজের অধিকার কর্মসূচি নিয়ে সন্দেহ প্রকাশ করছে"। সৌদি কর্তৃপক্ষ গ্রেফতারকৃত নেতাকর্মীদের বিরুদ্ধে "বিদেশী দলের সাথে সন্দেহজনক যোগাযোগ", "বিদেশে বৈরী উপাদানগুলিকে" আর্থিক সহায়তা প্রদান এবং এধরনের সন্দেহজনক কাজে সরকারি কর্মী নিয়োগের অভিযোগ করেছে। ২০১৮ সালের নভেম্বর পর্যন্ত, তিনি দৃশ্যত ধাহবান কেন্দ্রীয় কারাগারে বন্দী ছিলেন। ২০১৯ সালের মার্চের শেষের দিকে, ঐ কারাগারে বন্দি মহিলারা তাদের নিজেদের নিরাপত্তার অবস্থা এবং বন্দী অবস্থায় তাদের সহ্য করা শারীরিক ও যৌন নির্যাতনের বর্ণনা দেন। এঘটনার পর তিনি আরো দুই নারী অধিকারকর্মী ইমান আল-নাফজান এবং চিকিৎসক রোকায়া মোহারেবের সাথে জামিনে মুক্তি পান।
বারো মাম্প
বারো মাম্প ইংলিশ কাউন্টি সমারসেটের বারোব্রিজ গ্রামে অবস্থিত একটি পাহাড় এবং ঐতিহাসিক স্থান। এটি সাউথলেক মুরের অধীনস্থ একটি শিডিউল্ড স্মৃতিস্তম্ভ যার মধ্যে পাহাড়ের উপর গির্জার ধ্বংসাবশেষটি গ্রেড ২ তালিকাভুক্ত ভবন।
পাহাড়টি একটি গুরুত্বপূর্ণ স্থানে অবস্থিত যার উপর থেকে দেখা যায় টোন নদী এবং ক্যারি নদীর পুরনো প্রবাহের সাথে প্যারেট নদীর সংযোগস্থল। যদিও স্থানটিতে রোমান পরিদর্শনের প্রমাণ পাওয়া যায়, স্থানটির প্রথম দুর্গকরণ ছিল নরমান মোট নির্মাণ। এটিকে রাজা আলফ্রেডের দুর্গ বলা হয়, যদিও আলফ্রেড দ্য গ্রেটের ব্যবহারের কোন প্রমাণ পাওয়া যায় নি। পঞ্চদশ শতাব্দীতে পাহাড়ের উপর একটি মধ্যযুগীয় গির্জা নির্মাণ করা হয়েছিল। পাহাড়ের উপর থাকা বর্তমান ধ্বংসপ্রাপ্ত গির্জাটি ১৭৯৩ সালে নির্মিত হয়েছিল। ১৯৪৬ সালে স্থান এবং ধ্বংসাবশেষটি যুদ্ধের স্মারক হিসেবে জাতীয় তহবিলে দান করা হয়।
ভূতত্ত্ব
পাহাড়টি উঁচু, পাহাড়টি একটি গুরুত্বপূর্ণ স্থানে অবস্থিত যেখানে টোন নদী এবং ক্যারি নদীর পুরনো প্রবাহের সাথে প্যারেট নদীর সংযোগ ঘটে। এটি চারপাশের নিচু সমারসেট মালভূমি থেকে উঁচুতে অবস্থিত। এটি ট্রায়াসিক বেলে পাথর দিয়ে তৈরি যা কেউপার মার্ল চিহ্নিত মার্সিয়া মাডস্টোন গ্রুপে অবস্থিত।
প্রাথমিক ব্যবহার
বারো মাম্প সেইন্ট মাইকেল’স বারো বা টাটেয়াটে নামেও পরিচিত। 'বারো' এবং 'মাম্প' উভয় শব্দের অর্থ পাহাড়।
প্রত্নতাত্ত্বিক জরিপে দেখা গেছে যে একটি মৃৎপাত্রের টুকরা এবং কিছু মুদ্রাসহ কিছু রোমান সামগ্রী স্থানটির কাছে পাওয়া যা এর নদী সংযোগস্থলে অবস্থানের সাথে যোগ করলে এর বাণিজ্যিক ব্যবহারকে নির্দেশ করে। বর্গাকার গর্তগুলো খননের সময় চিহ্নিত হয়েছে যাদের মধ্যে একটি মধ্যযুগীয় কুয়া এবং স্তম্ভের গর্ত হতে পারে এবং এগুলো এডাল্টারিন দুর্গের অংশ হতে পারে। এটি সম্ভবত একটি নরমান মোট ছিল যার সাথে সংযুক্ত ছিল একটি চত্ত্বরবিশিষ্ট পথ যা পাহাড়কে পেঁচিয়ে দুর্গে পৌঁছায়। শীর্ষস্থানের মালভূমিটি লম্বা ও  চওড়া এবং শীর্ষ প্রবণভূমিটি মোটের উপর ঢাল সৃষ্টি করে। মোটটি ১১৩৫ থেকে ১১৫৩ সালের অরাজকতার সময় গঠিত হয়ে থাকতে পারে। স্থানটিকে রাজা আলফ্রেডের দুর্গ বলা হয়েছে কিন্তু এটির দুর্গ হওয়ার বা এটির মহান আলফ্রেডের সাথে সম্পর্ক থাকার কোন প্রমাণ পাওয়া যায় নি। শুধুমাত্র কাছের এথেলনি অ্যাবের মালিকানাটি রাজা আলফ্রেডের ছিল যা তিনি স্থাপন করেছিলেন এবং এটি বারো মাম্পের সাথে একটি পায়ে চলা পথ দিয়ে সংযুক্ত। নবম শতাব্দীর শেষের দিকে এটিকে এথেলনির রাজকীয় দ্বীপের প্রাকৃতিক প্রতিরক্ষাব্যুহ ব্যবহার করা হয়ে থাকতে পারে।
খননের ফলে পাহাড়ের উপর ১২শ শতাব্দীর পাথুরে ভবনের প্রমাণ পাওয়া গেছে যা এডাল্টারিন দুর্গের অংশ হতে পারে। ঢিবির পাশের দিকটি কৃষিকাজের জন্য একটু উঁচু করা হয়ে থাকতে পারে যেহেতু মধ্যযুগে নিয়মিত বন্যা হত।
অষ্টাদশ শতাব্দীর পুননির্মান
১৭৯৩ সালে একটি দক্ষিণ টাউয়ার, ৩ সারির নেভ এবং দক্ষিণ বারান্দা, লাল ইটসহ বর্গাকার এবং সারিবদ্ধ লিয়াস এবং হ্যামস্টোন সজ্জিত গির্জাটি পুননির্মাণ করা হয়। উইলিয়াম পিট দ্য ইয়াঙ্গার এবং অ্যাডমিরাল হুডের অনুদান সত্ত্বেও সম্পূর্ণ পুননির্মানের প্রচেষ্টা যথেষ্ট অর্থের অভাবে অসমাপ্ত থেকে যায়। ১৮৩৮ সালে পাহাড়ের নিচের বদলে এলাকার জন্য একটি গির্জা নির্মিত হয়। বিংশ শতাব্দীর মাঝামাঝি বারো মাম্পের ধ্বংসাবশেষের উত্তর-পশ্চিম কোণে কিছু সংস্কার করা হয়।
স্মৃতিস্তম্ভ
পাহাড় এবং ধ্বংসপ্রাপ্ত গির্জাসহ জায়গাটি ১৯৪৬ সালে মেজর আলেক্সান্ডার গোল্ড বেরেট দ্বারা জাতীয় তহবিলে দান করা হয়। এখানে প্রথম এবং দ্বিতীয় বিশ্বযুদ্ধে নিহত সমারসেটের ১১,২৮১ জন ব্যক্তির প্রতি শ্রদ্ধা জানিয়ে একটি স্মৃতিস্তম্ভটি তৈরি হয়। বারো মাম্পের মাটি গড়িয়ে পার্শ্ববর্তী কৃষকের জমিতে ঢুকে পড়লে উৎপাতের জন্য জাতীয় তহবিলের নামে আদালতে মামলা করা হয়। ধ্বংসাবশেষটি ১৯৬৩ সালে গ্রেড ২ তালিকাভুক্ত ভবন ঘোষণা করা হয়। এটি ১৯৪৯ সাল থেকে একটি শিডিউল্ড স্মৃতিস্তম্ভ ভবন।
প্রতিরক্ষা গোয়েন্দা মহাপরিদপ্তর
প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (সংক্ষেপে ডিজিএফআই) হচ্ছে বাংলাদেশের প্রধান সামরিক গোয়েন্দা সংস্থা। এনএসআই ও বিশেষ শাখার সাথে এই সংস্থা বাংলাদেশের অভ্যন্তরীণ গোয়েন্দা কার্যক্রম চালাতে বিশেষ ভূমিকা রাখে।
ইতিহাস
আনুষ্ঠানিকভাবে ডিজিএফআই স্থাপিত হয় ১৯৭২ সালে তৎকালীন প্রধানমন্ত্রী শেখ মুজিবুর রহমানের অধীনে। তখন এর নাম ছিল ডিরেক্টরেট অব ফোর্সেস ইন্টেলিজেন্স (ডিএফআই)। ১৯৭৭ সালে রাষ্ট্রপতি জিয়াউর রহমান এই সংস্থার কাঠামোগত পরিবর্তন করেন ও এর নামকরণ করা হয় প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (ডিজিএফআই)। বাংলাদেশ বিমানবাহিনীর গ্রুপ ক্যাপ্টেন কে এম আমিনুল ইসলাম খান ছিলেন ডিএফআইয়ের প্রথম পরিচালক। ১৯৯৪ সালের ৮ মার্চ এ সংস্থার নতুন অর্গানোগ্রাম করা হয়।
পরিচালক
ডিজিএফআইয়ের নেতৃত্বে একজন মহাপরিচালক থাকেন, যিনি ঐতিহ্যগতভাবে বাংলাদেশ সেনাবাহিনীতে একজন মেজর জেনারেল (দ্বি-তারকা জেনারেল) পদে নিয়োজিত। সাত জন উপ-মহাপরিচালক প্রত্যক্ষ মহাপরিচালককে প্রতিবেদন করেন যার সাথে প্রতিটি উপ-পরিচালক তাদের যথাযথ শাখাগুলি পরিচালনা করে।
পরিচালনা অধিদফতর
বাংলাদেশ সশস্ত্র বাহিনীকে অন্যান্য দেশের সশস্ত্র বাহিনীর উপর বিদেশী গোয়েন্দা তথ্য সরবরাহ করে।
কাউন্টার টেরোরিজম ইউনিট
কাউন্টার টেররিজম অ্যান্ড ইন্টেলিজেন্স ব্যুরো (সিটিআইবি), ডিজিএফআইয়ের একটি অভিজাত সন্ত্রাসবাদ বিরোধী গোয়েন্দা ইউনিট। ২০০৬ সালে এবং ডিজিএফআইয়ের কাউন্টার টেরোরিজম শাখা থেকে ব্যুরোটি প্রতিষ্ঠিত হয়েছিল, যে শাখাটি ২০০২ সালে প্রতিষ্ঠিত হয়েছিল। র‌্যাপিড অ্যাকশন ব্যাটালিয়ন (র‌্যাব) এবং জাতীয় সুরক্ষা গোয়েন্দা সংস্থা (এনএসআই) এর কাউন্টার টেরোরিজম সেলের সাথে এই ব্যুরো প্রতিষ্ঠা করা হয়েছিল।  অভ্যন্তরীণ হুমকি এবং পাল্টা আক্রমণ সম্পর্কিত বুদ্ধি সংগ্রহ ও বিশ্লেষণের জন্য সিটিআইবি দায়বদ্ধ  সিটিআইবির এজেন্টদের সশস্ত্র বাহিনী থেকে নিয়োগ দেওয়া হয় এবং গোয়েন্দা তথ্য সংগ্রহ ও বিশেষ কার্যক্রম পরিচালনার জন্য দায়বদ্ধ।
প্রধান কার্যালয়
প্রতিরক্ষা গোয়েন্দা মহাপরিদপ্তর (ডিজিএফআই)-এর প্রধান কার্যালয় ঢাকা সেনানিবাসে অবস্থিত।
খান জাহান আলী বিমানবন্দর
খান জাহান আলী বিমানবন্দর একটি প্রস্তাবিত বিমানবন্দর. যা প্রধানত খুলনা শহরের উড়ালপথের পরিসেবা বৃদ্ধির লক্ষ্যে নির্মিত হচ্ছে। ১৯৯৬ সালে বিমানবন্দরের জন্য খুলনা নিকটবর্তী রামপাল উপজেলার ফয়লা এলাকায় জমি অধিগ্রহণ করা হয়।কিন্তু এখনো বিমানবন্দরটির কাজ চলমান রয়েছে
লিওনি সেন্ট
লিওনি সেন্ট (জন্ম: ২৩ এপ্রিল ১৯৮৬), মঞ্চের নাম লিওনি লুডার বা সহজভাবে লিওনি নামেও পরিচিত, একজন জার্মান অভিনেত্রী, টিভি-উপস্থাপক এবং প্রাক্তন পর্নোগ্রাফিক অভিনেত্রী।
জীবন এবং কর্মজীবন
সেন্ট উত্তর রাইন-ওয়েস্টফালিয়ার হার্নে জন্মগ্রহণ করেন, প্রাপ্তবয়স্ক শিল্পে প্রবেশ করেন ২০০৫ সালের সেপ্টেম্বরে, ১৯ বছর বয়সে। ২০০৬ সালে, তিনি ভিডিওরামা কোম্পানির একচেটিয়া অভিনেত্রী হয়ে ওঠেন, যার জন্য তিনি লিওনি নামে নিজের ধারাবাহিক তৈরি করেন। একই বছর, লিওনি "সেরা নবাগত জার্মানি" বিভাগে ইলাইন পুরস্কার এবং ২০০৭ সালে "সেরা অভিনেত্রী জার্মানি" বিভাগে পুরস্কার জিতেন।
ব্যক্তিগত জীবন
২০০৯ সালে, সেন্টের একটি কন্যা ছিল, জোলিন। ২০১২ সালে, তিনি তার মেয়ের বাবা মার্ককে বিয়ে করেছিলেন।
দেশি সুইয়া
দেশি সুইয়া (বৈজ্ঞানিক নাম: Gudusia chapra), (Indian river shad) হচ্ছে Clupeidae পরিবারের Gudusia গণের একটি স্বাদুপানির মাছ।
বিস্তৃতি
বাংলাদেশের মিঠাপানির অঞ্চলে পাওয়া যায়। এছাড়া ভারত, মালয়েশিয়া, মায়ানমার, নেপাল, পাকিস্তানের স্বাদুপানিতে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
লুইস বারাগান
লুইস বারাগান, পুরোনাম লুইস রামরিও বারাগান মরফিন (জন্ম: মার্চ ৯, ১৯০২ - মৃত্যু: নভেম্বর ২২, ১৯৮৮), মেক্সিকান স্থপতি। একজন ইঞ্জিনিয়ার হিসাবে তিনি তার নিজ শহরে পড়ালেখা করেছেন, সেসময় স্থপতি টাইটেল অর্জনের জন্য তাকে কিছু বাড়তি কোর্স সম্পন্ন করতে হয়।
প্রাথমিক জীবন
thumb|220px|ফুয়েন্তে ডি লস আমান্তেস হর্স র‍্যাঞ্চ বারাগান মেক্সিকোর গুয়াদালাজারা-তে জন্মগ্রহণ করেন। তিনি গুয়াদালাজারার এসকুলা লিবরে ডি ইনজেনিয়েরস থেকে ১৯২৩ সালে প্রকৌশলে স্নাতক অর্জন করেন। স্নাতক সমাপনের পর তিনি স্পেন এবং ফ্রান্স ভ্রমণে বের হোন। ফ্রান্সে থাকাকালে তিনি ফার্ডিনান্ড বাক লেখার অনুরাগী হয়ে উঠেন। একজন জার্মান-ফরাসি লেখক, ডিজাইনার এবং শিল্পী যার কথা বারাগান সারা জীবন উল্লেখ করেছেন।
নিউ ইয়র্কে দীর্ঘ বিরতির পর ১৯৩১ সালে তিনি আবার ফ্রান্সে ভ্রমণে যান। এবারের ভ্রমণে তিনি মেক্সিকান ম্যুরাল শিল্পী হোজে ক্লেমেন্টে ওরজ্‌কো, স্থাপত্য-বিষয়ক পত্রিকার সম্পাদকগণ এবং ফ্রেডেরিক কায়াসলারের সাথে স্বাক্ষাত করেন। ফ্রান্সে তিনি লি কর্ব্যুজিয়ার এর সাথেও সংক্ষিপ্তভাবে স্বাক্ষাত করেন। পরিশেষে বাগান ফার্ডিনান্ড বাক পরিকল্পিত বাগান পরিদর্শন করেন। তিনি ১৯২৭-১৯৩৬ পর্যন্ত গুয়াদালাজারাতে এবং এর পরবর্তীকালে মেক্সিকো সিটিতে স্থাপত্য চর্চা করেন।
ক্যারিয়ার
তার গুয়াদালাজারার উল্ল্যেখযোগ্য কাজের মধ্যে কলোনিয়া আমেরিকানা এলাকায় একটা ডজনেরও বেশি ব্যক্তিগত বাসগৃহ অন্তর্ভুক্ত, যেগুলো আজকের গুয়াদালাজারার শহরের কেন্দ্রস্থলের নিকটে। এই বাড়িগুলো একটি থেকে অপরটি মধ্যে হাঁটা দূরত্ব। বারাগানের প্রথমজীবনের বাসভবনও এর অন্তর্ভুক্ত। তার প্রথম একটি ভবন কাসা ক্রিস্টো পুনঃস্থাপন করে সেখানে রাজ্য স্থপতি পরিষদের অফিস বানানো হয়েছে।
উল্লেখযোগ্য প্রজেক্ট
thumb|220px|লুইস বারাগানের বাসভবন thumb|টরেস ডি স্যাটেলাইট, মেক্সিকো সিটি (১৯৫৭-৫৮) তিনি ১৯৪৫ সালে শুরু করেন জারডিন্স ডেল পেডরেগাল আবাসিক এলাকা উন্নয়ন পরিকল্পনা করেন। ১৯৪৭ সালে তিনি টাকুবায়া তে তার নিজের বাড়ি এবং স্টুডিও নির্মাণ করেন। ১৯৫৭ সালে তিনি প্রতিমাসম টরেস ডি স্যাটেলাইট টাওয়ারটি ডিজাইন করেন, এখানে ভাস্কর্য শিল্পী মাথায়েস গয়েরিটজ্‌ তাকে সহযোগিতা করেন।
কুমেরু জীবভৌগোলিক অঞ্চল
কুমেরু জীবভৌগোলিক অঞ্চলের মধ্যে রয়েছে বেশ কিছু অ্যান্টার্কটিক দ্বীপগুচ্ছ, যেমন- দক্ষিণ জর্জিয়া ও দক্ষিণ স্যান্ডউইচ দ্বীপপুঞ্জ, দক্ষিণ অর্কনি দ্বীপপুঞ্জ, দক্ষিণ শেটল্যান্ড দ্বীপপুঞ্জ, বোভেত দ্বীপ, ক্রোজেট দ্বীপপুঞ্জ, প্রিন্স এডওয়ার্ড দ্বীপপুঞ্জ, হার্ড দ্বীপ ও ম্যাকডোনাল্ড দ্বীপ, কার্গুয়েলেন দ্বীপপুঞ্জ এবং ম্যাকডোনাল্ড দ্বীপপুঞ্জ। অ্যান্টার্কটিকার মূল ভূখণ্ডের চেয়ে এসব দ্বীপের জলবায়ু কিছুটা মৃদু, তাই বেশিরভাগ প্রজাতির তুন্দ্রা গাছ এখানেই জন্মে। তবে এখানকার অতিরিক্ত ঝোড়ো আবহাওয়া ও ঠাণ্ডার তীব্রতা বড় ধরনের বৃক্ষ জন্মানোর পক্ষে অনুকূল নয়। দীর্ঘ শীতকালে এখানে বরফ জমা হয়ে থাকে। সূর্যের আলো তির্যকভাবে পড়ায় গ্রীষ্মের উপস্থিতি বোঝা দুষ্কর। বার্ষিক বৃষ্টিপাত খুবই কম, বরং তুষারঝড়ের প্রকোপ দেখা যায়। দক্ষিণ মহাসাগরের বাস্তুতন্ত্রের প্রধান নিয়ামক হলো অ্যান্টার্কটিক ক্রিল যা তিমি, সিল, লিওপার্ড সিল, লোমশ সিল, কাঁকড়াখেকো সীল, স্কুইড, আইসফিশ, পেঙ্গুইন, আলবাট্রসসহ আরও অনেক পাখির গুরুত্বপূর্ণ খাদ্য। এই মহাসাগরে প্রচুর ফাইটোপ্লাঙ্কটন (ভাসমান ক্ষুদ্র উদ্ভিদ) বিদ্যমান, এর কারণ বরফে ঢাকা অ্যান্টার্কটিকা মহাদেশের চারপাশের পানির স্রোত সমুদ্রের গভীর থেকে পুষ্টি উপাদান ওপরের স্তরে (ফোটিক জোন) নিয়ে আসে যেখানে সূর্যের আলো পড়ে।
২০১৪ সালের ২০ আগস্ট বিজ্ঞানীরা অ্যান্টার্কটিকার বরফের ৮০০ মিটার (২,৬০০ ফুট) নিচেও আণুবীক্ষণিক জীবের অস্তিত্ব নিশ্চিত করেন।
ইতিহাস
লক্ষ লক্ষ বছর আগে অ্যান্টার্কটিকার জলবায়ু আরও উষ্ণ ও আর্দ্র ছিল এবং অ্যান্টার্কটিক উদ্ভিদকূল, পোডোকার্পের বন ও দক্ষিণ তীরের নানা প্রজাতির উদ্ভিদের জন্ম ও বৃদ্ধির জন্য অনুকূলে ছিল। প্রাচীনকালে অ্যান্টার্কটিকা গন্ডোয়ানাল্যান্ড নামক অতিমহাদেশের অংশ ছিল, যা ১১০ মিলিয়ন বছর আগে শুরু হওয়া মহাদেশীয় প্রবাহে ক্রমশ ভেঙে যায়। প্রায় ৩০-৩৫ মিলিয়ন বছর পূর্বে দক্ষিণ আমেরিকা অ্যান্টার্কটিকা থেকে আলাদা হয়ে যায় যা অ্যান্টার্কটিক সার্কাম্পোলার প্রবাহ সৃষ্টি করে। এর ফলে অ্যান্টার্কটিকা পরিবেশগতভাবে বিচ্ছিন্ন ও অনেক শীতল হয়ে পড়ে এবং অ্যান্টার্কটিক উদ্ভিদকূল অ্যান্টার্কটিকা মহাদেশে প্রায় বিলীন হয়ে যায়। কিন্তু প্রাচীন গন্ডোয়ানার অন্যান্য অংশ- দক্ষিণ নিওট্রপিক্যাল (দক্ষিণ আমেরিকা) ও অস্ট্রেলেশিয়ান জীবভৌগোলিক অঞ্চলে অ্যান্টার্কটিক উদ্ভিদকূল এখনও গুরুত্বপূর্ণ অংশ হিসেবে বিদ্যমান।
কিছু উদ্ভিদতত্ত্ববিদ অ্যান্টার্কটিকা, নিউজিল্যান্ড ও দক্ষিণ আমেরিকার কিছু অংশের সমন্বয়ে অ্যান্টার্কটিক উদ্ভিদজগতের অস্তিত্ব লক্ষ্য করেন, যেখানে অ্যান্টার্কটিক উদ্ভিদকূল এখনও একটি প্রধান উপাদান।
উর্মিলা মহন্ত
উর্মিলা মহন্ত হলেন একজন ভারতীয় অভিনেত্রী। তিনি পুনের ভারতীয় চলচ্চিত্র ও দূরদর্শন সংস্থানের একজন প্রাক্তন শিক্ষার্থী ছিলেন। মহন্ত বেশ কয়েকটি নাটক, স্বল্পদৈর্ঘ্যের চলচ্চিত্র এবং টেলিভিশন ধারাবাহিকে অভিনয় করেছিলেন। তিনি সমালোচকদের দ্বারা প্রশংসিত ২০১২ সালে মুক্তিপ্রাপ্ত অপরাধ বিষয়ক ওয়াজআক্কু এন ১৮/৯ নামক তামিল চলচ্চিত্রে অভিনয় করেছেন। তিনি হিন্দি, অসমীয়া, বাংলা এবং মালয়ালম ভাষার চলচ্চিত্রে অভিনয় করেছেন।
প্রারম্ভিক জীবন
উর্মিলা মহন্ত ভারতের আসামের সোনাপুরে গিরিধর মহন্ত এবং রামালা মহন্তের ঘরে জন্মগ্রহণ করেছেন। তাঁর তিন ভাইবোন রয়েছে- যূথিকা মহন্ত, মুনমি মহন্ত এবং মুনীন্দ্র মহন্ত। মহন্ত সোনাপুরেই তাঁর স্কুল জীবনের পড়াশোনা সম্পন্ন করেছিলেন এবং পরে কামরূপের ক্ষেত্রীর ডিমোরিয়া কলেজ থেকে স্নাতক সম্পন্ন করেছেন। মহন্ত তাঁর জীবনের বেশিরভাগ অংশ মহারাষ্ট্রের মুম্বইয়ে কাটিয়েছিলেন এবং তারপরে তিনি পুনের ভারতীয় চলচ্চিত্র ও দূরদর্শন সংস্থানে ভর্তি হন।
কর্মজীবন
মহন্ত শৈশবকাল থেকেই নাটকে অভিনয় করে বেশ কিছু পুরস্কার লাভ করেছিলেন। এর পরে, তিনি দূরদর্শন (উঃপূঃ)তে প্রচারিত মার্ডার এবং তেজিমোলা-র মতো বেশ কয়েকটি টেলিভিশন ধারাবাহিকে অভিনয় করেছেন। অতঃপর তিন আলিয়া-সহ বেশ কয়েকটি সমালোচকদের দ্বারা প্রশংসিত স্বল্পদৈর্ঘ্যের চলচ্চিত্রে অভিনয় করেছেন; আলিয়া নামক চলচ্চিত্রের তাঁর অভিনয়ের জন্য তিনি ২০১২ সালে মুম্বই আন্তর্জাতিক চলচ্চিত্র উৎসবে বিশেষ সমালোচক পুরস্কার লাভ করেছেন। এছাড়াও তিনি দেয়ার স্টোরি এবং চেং কুর্তি নামক চলচ্চিত্রে অভিনয় করেছেন। অসমীয়া গায়ক তরালী শর্মা র হেঙ্গুলিয়া নামক অ্যালবামের একটি গানে অভিনয় করেছেন।
গোয়ায় অনুষ্ঠিত ইন্টারন্যাশনাল ফিল্ম ফেস্টিভ্যাল অফ ইন্ডিয়া-এ অংশ নেওয়ার সময়, পরিচালক বালাজি শক্তিবেল পরিচালিত নাট্য রোমাঞ্চকর চলচ্চিত্র ওয়াজাক্কু এন ১৮/৯ নামক তামিল চলচ্চিত্রের অভিনয়শিল্পী নির্ধারণের জন্য দীর্ঘ দুই বছর ধরে একাধিক অডিশন নেওয়ার পর বেশ কয়েকজনকে বেছে নিয়েছিলেন; তার মধ্যে একজন ছিলেন উর্মিলা মহন্ত। অবশেষে আরেক দফা অডিশনের পর তিনি এই চলচ্চিত্রে অভিনয়ের জন্য নির্বাচিত হন। এই চলচ্চিত্রে গৃহকর্মী হিসাবে কাজ করা জ্যোতি (যে বস্তির একজন বাসিন্দা)-এর চরিত্রটি ফুটিয়ে তোলার জন্য মহন্ত উল্লেখযোগ্য প্রশংসা পেয়েছেন। দ্য টাইমস অব ইন্ডিয়া সমালোচক এম. সুগান্ত লিখেছেন: "জ্যোতির চরিত্রে উর্মিলা মহন্তের নিচু তারে বাঁধা অভিনয় এই চলচ্চিত্রের মূল বিষয় ছিল"। একইভাবে, ইন্ডিয়াগ্লিটজ ডটকমের এক পর্যালোচক উল্লেখ করেছেন যে "মহন্ত পর্দার একটি সংক্ষিপ্ত কবিতার মত চিত্তাকর্ষক ছিলেন" এবং তিনি আরও যোগ করেছেন যে "তিনি শক্তিতে সমৃদ্ধ এবং স্বচ্ছন্দ"। অন্য একজন সমালোচক উদ্ধৃত করেছেন: "উর্মিলার অভিনয় দেখার মতো। বালাজি শক্তিবেল তার কাছ থেকে যা চেয়েছেন তিনি তা প্রদান করেছেন। তিনি তার অভিষেকের পরীক্ষা খুব স্বাচ্ছন্দ্যে পার করেছেন"। এই চলচ্চিত্রটিও সমালোচকদের দ্বারা ব্যাপকভাবে প্রশংসিত হয়েছে; পর্যালোচকেরা এটিকে "দুর্দান্ত" এবং "অবশ্যই দেখার মতো" হিসেবে আখ্যায়িত করেছেন। এমনকি তাঁরা "বছরের সেরা চলচ্চিত্র" বলেও অভিহিত করেছেন। মহন্ত শেষ পর্যন্ত বলেছিলেন যে ওয়াজাক্কু এন ১৮/৯-এ অভিনয় করা তার জীবনে সেরা সিদ্ধান্ত ছিল। এছাড়া তিনি বাংলা সিনেমা চিরদিনই তুমি যে আমার ২ তে অভিনয় করেন। স্টার জলসার বোঝেনা সে বোঝেনা (টেলিভিশন ধারাবাহিক) তে তিনি এই সিনেমার প্রচারে এসেছিলেন।
সরওয়াত ফাতেমা
সরওয়াত ফাতেমা হলেন একজন পাকিস্তানি রাজনীতিবিদ যিনি আগস্ট ২০১৮ সাল থেকে সিন্ধুর প্রাদেশিক পরিষদের সদস্য ছিলেন।
রাজনৈতিক ও কর্মজীবন
তিনি ২০১৮ সালের পাকিস্তানের সাধারণ নির্বাচনে সংরক্ষিত মহিলা আসনে তেহরিক-ই-লাব্বাইক পাকিস্তানের প্রার্থী হিসাবে সিন্ধুর প্রাদেশিক পরিষদে নির্বাচিত হয়েছিলেন ।
রূপক জিন
রূপক জিন একজন ভারতীয় বংশোদ্ভূত হলিউড অভিনেতা। তিনি ২৪ জানুয়ারি ১৯৮৩ সালে ক্যালিফোর্নিয়ার সান ফ্রান্সিস্কোতে একটি ভারতীয় হিন্দু পরিবারে জন্মগ্রহণ করেন।
বহুব্রীহি সমাস
যে সমাসে সমস্যমান পদগুলোর কোনোটির অর্থ না বুঝিয়ে, অন্য কোনো পদকে বোঝায়, তাকে বহুব্রীহি সমাস বলে। যেমন: বহু ব্রীহি (ধান) আছে যার= বহুব্রীহি। এখানের 'বহু' কিংবা 'ধান' কোনোটিরই অর্থের প্রাধান্য নেই, যার বহু ধান আছে এমন লোককে বোঝাচ্ছে।
বহুব্রীহি সমাসে সাধারণত যার, যাতে ইত্যাদি শব্দ ব্যাসবাক্যরূপে ব্যবহৃত হয়।
প্রকারভেদ
বহুব্রীহি সমাস আট প্রকার। যথা:
১. সমানাধিকরণ বহুব্রীহি
পূর্বপদ বিশেষণ আর পরপদ বিশেষ্য হলে সমানাধিকরণ বহুব্রীহি হয়। যেমন: হত হয়েছে শ্রী যার= হতশ্রী, খোশ মেজাজ যার= খোশমেজাজ। এরূপ- হৃতসর্বস্ব, উচ্চশির, পীতাম্বর, নীলকণ্ঠ, জবরদস্তি, সুশীল, সুশ্রী, বদবখ্ত, কমবখ্ত ইত্যাদি।
২. ব্যাধিকরণ বহুব্রীহি
বহুব্রীহি সমাসের পূর্বপদ এবং পরপদ কোনোটিই যদি বিশেষণ না হয়, তবে তাকে ব্যাধিকরণ বহুব্রীহি বলে। যেমন: আশীতে (দাঁতে) বিষ যার= আশীবিষ, কথা সর্বস্ব যার= কথাসর্বস্ব।
৩. ব্যতিহার বহুব্রীহি
ক্রিয়ার পারস্পরিক অর্থে ব্যতিহার বহুব্রীহি হয়। এ সমাসে পূর্বপদে 'আ' এবং পরপদে 'ই' যুক্ত হয়। যেমন: হাতে হাতে যে যুদ্ধ= হাতাহাতি, কানে কানে যে কথা= কানাকানি। এরূপ- চুলাচুলি, কাড়াকাড়ি, গালাগালি, দেখাদেখি, কোলাকুলি, লাঠালাঠি, হাসাহাসি, গুঁতাগুঁতি, ঘুষাঘুষি ইত্যাদি।
৪. নঞ্ বহুব্রীহি
বিশেষ্য পূর্বপদের আগে নঞ্ (না অর্থবোধক) অব্যয় যোগ করে বহুব্রীহি সমাস করা হলে তাকে নঞ্ বহুব্রীহি বলে। নঞ্ বহুব্রীহি সমাসে সাধিত পদটি বিশেষণ হয়। যেমন: ন (নাই) জ্ঞান যার= অজ্ঞান, বে (নাই) হেড যার= বেহেড, না (নাই) চারা (উপায়) যার= নাচার, নি (নাই) ভুল যার= নির্ভুল, না (নয়) জানা যা= নাজানা, অজানা ইত্যাদি। এরূপ- নাহক, নিরুপায়, নির্ঝঞ্ঝাট, অবুঝ, অকেজো, বে-পরোয়া, বেঁহুশ, অনন্ত, বেতার ইত্যাদি।
৬. প্রত্যয়ান্ত বহুব্রীহি
যে বহুব্রীহি সমাসের সমস্তপদে আ, এ, ও ইত্যাদি প্রত্যয় যুক্ত হয় তাকে প্রত্যয়ান্ত বহুব্রীহি বলা হয়। যেমন: এক দিকে চোখ (দৃষ্টি) যার= একচোখা (চোখ+আ), ঘরের দিকে মুখ যার= ঘরমুখো (মুখ+ও), নিঃ (নেই) খরচ যার= নি-খরচে (খরচ+এ), তিন (তে) ভাগ যার= তেভাগা (আন্দোলনবিশেষ; ভাগ+আ)। এরূপ- দোটানা, দোমনা, একগুঁয়ে, অকেজো, একঘরে, দোনলা, দোতলা, ঊনপাঁজুরে ইত্যাদি।
৭. অলুক বহুব্রীহি
যে বহুব্রীহি সমাসে পূর্ব বা পরপদের কোনো পরিবর্তন হয় না, তাকে অলোপ বহুব্রীহি বলে। অলোপ বহুব্রীহি সমাসে সমস্ত পদটি বিশেষণ হয়। যেমন: মাথায় পাগড়ি যার= মাথায়পাগড়ি, গলায় গামছা যার= গলায়গামছা (লোকটি)। এরূপ- হাতে-ছড়ি, কানে-কলম, গায়ে-পড়া, হাতে-বেড়ি, মাথায়-ছাতা, মুখে-ভাত, কানে-খাটো ইত্যাদি।
৮. সংখ্যাবাচক বহুব্রীহি
পূর্বপদ সংখ্যাবাচক এবং পরপদ বিশেষ্য হলে এবং সমস্তপদটি বিশেষণ বোঝালে তাকে সংখ্যাবাচক বহুব্রীহি বলা হয়। এ সমাসে সমস্তপদে 'আ', 'ই' না 'ঈ' যুক্ত হয়। যেমন: দশ গজ পরিমাণ যার= দশগজি, চৌ (চার) চাল যে ঘরের= চৌচালা। এরূপ- চারহাতি, তেপায়া ইত্যাদি।
কিন্তু, সে (তিন) তার (যে যন্ত্রের)= সেতার (বিশেষ্য)।